উদ্বিগ্ন ঢাকার শিক্ষার্থী ও অভিভাবকেরা। বিশেষ করে যারা কোটা সংস্কার আন্দোলন ও নিরাপদ সড়ক আন্দোলনের সাথে সম্পৃক্ত ছিল। এসব শিক্ষার্থীর মধ্যে ঢাকায় যাদের পরিবার-পরিজন থাকেন না তাদের অনেকেই ঢাকা ছেড়েছেন বলে জানা গেছে। যারা ঢাকায় এখনো অবস্থান করছেন তাদের অনেকেই ইতোমধ্যে ঢাকা ছাড়ার প্রস্তুতি নিয়েছেন। বিশেষ করে রাজধানীর তেজগাঁও ও মহাখালী থেকে বেশ কিছু ছাত্রকে আটকের পর অনেক পরিবার তাদের সন্তানদের ঢাকা ছেড়ে গ্রামে যাওয়ার পরামর্শ দিয়েছে।